Svaret er begge dele. Den eneste situation, hvor du måske kan nøjes med at sende den ene uden den anden er, hvis du går i skole og søger din første erhvervspraktik. Hvis du har noget indhold på dit CV, er der også behov for at skrive en ansøgning. Her kan du forklare, hvorfor du vil jobbet, og hvordan det, der står i dit CV, er relevant for arbejdsgiveren. Rekrutteringsundersøgelser viser, at arbejdsgivere læser CV’et først, og hvis det lyder relevant, læser de ansøgningen. Man kunne drage konklusioner om, at CV’et er det eneste, der er vigtigt at sende. Men forestil dig en situation, hvor en arbejdsgiver får 20 CV’er, hvor folk har taget den mest relevante uddannelse og har den mest relevante erfaring – de kan tilbyde det samme. Dér har du kun ét kort at spille, og det er din ansøgning. Ansøgning uden erfaring Som tidligere nævnt kan du stå i den situation, hvor du ikke har nogen arbejdserfaring endnu. I det tilfælde kan du fokusere din ansøgning på din uddannelse, frivilligt arbejde og personlige egenskaber. Hvis du er en nyuddannet eller studerende, kan du fremhæve dine gode karakterer eller projekter, der viser dine færdigheder og interesser. Husk altid at give et eksempel på, hvordan dine samarbejdsevner kommer til udtryk. Du kan også beskrive de færdigheder, du har opnået gennem din uddannelse, og hvordan de kan overføres til jobbet, du ansøger om. Når du ikke har erhvervserfaring, kan du i stedet bruge dit frivillige arbejde og fritidsinteresser til at fremhæve dine færdigheder og erfaringer. Dette kan give arbejdsgiveren et indtryk af din arbejdsmoral, værdier og kompetencer.